**Kūrybinių mokinių savęs pažinimo dirbtuvių sėkmės ir iššūkiai**

Įgyvendindamos kūrybinių „Savęs pažinimo“ dirbtuvių veiklas įvardintume šias sėkmes:

1. Visi I-II klasių mokiniai turėjo galimybę nuosekliai dalyvauti visuose numatytuose teminiuose užsiėmimuose mokiniams patogiu metu. Užsiėmimų temos parinktos ir suplanuotos atsižvelgiant į mokinių poreikius, pageidavimus Užsiėmimai padėjo geriau pasirinkti mokomuosius dalykus III-IV klasėje, padėjo suprasti, kad norint sėkmingai planuoti karjerą svarbu pažinti save. Užsiėmimų metu mokiniai turėjo galimybę pažinti asmenines savybes, pomėgius, vertybes, gebėjimus atlikdami individualias, grupines praktines užduotis, patyri minės užduotis, užduodami kilusius klausimus.

2. Užmegztas glaudesnis kontaktas su mokiniais. Užsiėmimai padėjo pastebėti ne tik mokinių individualias savybes, bet ir mokiniams kylančius sunkumus bei aptarti jų sprendimo būdus ir galimybes individualių konsultacijų metu, bendraujant ir bendradarbiaujant su klasių vadovais ir mokinių tėvais

3. Kūrybinių „Savęs pažinimo“ dirbtuvių sėkmė - galimybė vienu metu praktinius-teorinius užsiėmimus derinti su individualiomis konsultacijomis (kuomet po užsiėmimų mokiniai iškart turėjo galimybę išsiaiškinti ar pasitikslinti aktualius/rūpimus klausimus individualių konsultacijų metu)

Įgyvendindamos kūrybinių „Savęs pažinimo“ dirbtuvių veiklas susidūrėme su šiais iššūkiais:

 1. Didelis užsiėmimų ir veiklų skaičius kiekvieną mėnesį turėjo įtakos didelėmis laiko ir energijos sąnaudomis ruošiantis ir vedant užsiėmimus.

 2. Iššūkis parinkti mokinius įtraukiančias užduotis ir metodus. Vieniems mokiniams labiau patikdavo grupinės užduotys, kitiems individualios užduotys, kiti įsitraukdavo tik atlikdami patyrimines užduotis.

Psichologė Neringa Gerdauskytė